Source: http://republicanii.ro/sport/17509-debut-curajos-pentru-junioarele-de-la-csm-ploiesti-in-liga-nationala-de-handbal-feminin.html
Timestamp: 2019-10-20 14:56:46+00:00

Document:
Debut curajos pentru junioarele de la CSM Ploiesti in Liga Nationala de handbal feminin! - Republicanii
Duminică, 20 octombrie 2019 - 5:55:41
După decizia luată ieri de Consiliul de Administraţie al CSM Ploieşti, de continuare a activităţii la nivel de handbal senioare şi seniori, primul meci oficial a venit rapid pentru echipa feminină a clubului, care a primit, astăzi, vizita Dunării Brăila. Într-o formulă în care s-au regăsit 11 junioare (10 de 17 ani şi una singură, Ingrid Bodo, de 18 ani), plus singura jucătoare senioare disponibilă, portarul Alina Dumitru, CSM Ploieşti nu putea emite pretenţii în faţa formaţiei care are, după CSM Bucureşti, cel mai bun lot din Liga Naţională. Brăila dă cele mai multe jucătoare, 7, lotului preliminar, de 28 de sportive, pe care selecţionerul Tomas Ryde le-a nominalizat în perspectiva Campionatului European din Suedia (4-18 decembrie), aşa că meciul nu putea fi decât un bun antrenament pentru oaspete şi o şansă pentru elevele lui Daniel Gheorghe de a debuta în primul eşalon.
Una peste alta, ţinând cont de ecartul valoric existent între nivelul Ligii Naţionale şi cel de la junioare I, a rezultat o diferenţă onorabilă pentru fetele pregătite de Daniel Gheorghe, care pot profita de şansa oferită pentru a-şi face loc într-un eventual nou lot ce se doreşte a se construi la CSM Ploieşti. Potenţial există, au arătat-o astăzi, iar şanse vor mai fi! Prima, chiar luni, când fetele merg la Craiova, pentru un nou meci extrem de dificil, cu o altă formaţie tare a Ligii Naţionale: SCM-ul lui Bogdan Burcea!
CSM Ploieşti - HC Dunărea Brăila 20-38 (9-17)
CSM Ploieşti: Alina Dumitru - Ingrid Bodo (1 gol), Bianca Ionescu (5, 5 din „7 metri”), Anisa Şerban (6), Andra State (1), Andreea Mihart (1), Bianca Marin (3). Au mai jucat: Cristina Mititelu, Alexandra Bărbuceanu - Ana Maria Gros (2 goluri, 2 din „7 metri”), Mihaela Năstase, Andreea Fulgeanu (1). Antrenor: Daniel Gheorghe.
HC Dunărea: E. Voicu - C. Preda (2 goluri), Tătar (7), Zamfirescu (4, 1 din „7 metri”), Szucs (1), Tiron (5), Tănăsie (4). Au mai evoluat: Micu - Krnic, Perianu (4, 1 din „7 metri”), Lipară (3), Orşivschi (3), Ciuclaru (3), Obedeanu (2, 1 din „7 metri”), Epureanu. Antrenor: Costică Buceschi.
Aruncări „7 metri”: 8/1 ratată (State) - 3/0 ratate.
Eliminări „2 minute”: 3 (Marin - 2), State - 3 (Zamfirescu, Tătar, Epureanu).

References: CSM 
 CSM 
 CSM 
 CSM 
 CSM 

CSM 

CSM